過動症，一名多動症，西名ADHD，為童稚心病耳。其人年齒日增，而專意無能，致品行放逸，學業荒嬉。是疾也，雖及壯年，猶有餘跡。其成因凡五：或遺傳，雙親過動，生字肖之，一也；或腦經遞質失衡，如多巴胺、去甲腎上腺質等，二也；或腦功殘缺，病在額葉，三也；或外緣使然，若妊娠中，母嗜煙酒，則礙及發育，亦有飲食不濟，育胎成弊者，四也；或天倫失和，教養不當，為母惛沈，為父反逆，則小子不為所動者尠，五也。過動症兒，最難專心，課業、運動，每無持久，甚者健忘。平素則不忍靜思，必妄動、周遊，爭奪不已。以腦海有疾故，常不善言辭，雖小技藝，久弗能通。又傷在品行，蓋無以教也，則肆虐同窗，破壞公財，至縱火、誑語、盜竊，無所不為矣。